Larian Studios

Larian Studios er et belgisk videospillutviklingsselskap grunnlagt i 1996 av Swen Vinckel. Larian har fokus på utvikling av rollespill og læringsspill.

Larians første prosjekt The Lady, the Mage and the Knight ble stoppet av utgiveren 6 måneder før det var ferdig, og strategispillet L.E.D Wars ble det første spillet fra Larian publiset av Ionos i 1997. Fra 2013 publiserte Larian sine egne spill.

I 2002 kom Divinity: Sword of Lies solgt som Divine Divinity, som startet en serie med rollespill. Oppfølgeren Beyond Divinity kom i 2004, og samme år kom KetnetKick som gjorde at barn kunne lage innhold og vise det på den belgiske TV-kanalen Ketnet.

I 2008 kom KetnetKick2 og 24. juli 2009 kom et nytt rollespill i Divinity-serien, Divinity II: Ego Draconis. Divinity II: Flames of Vengeance kom i 2010 og i august 2013 kom Divinity: Dragon Commander som var et sanntidsstrategispill.

I 2014 utgav Larian Divinity: Original Sin som ble en bestselger. Over én million dollar ble hentet inn til prosjektet gjennom Kickstarter. I 2015 kom en «Enhanced edition» med ekstra innhold og en litt lengre hovedhistorie.

12. august 2015 kunngjorde Larian Divinity: Original Sin II. Kickstarter-målet på 500000$ ble nådd på mindre enn 12t. Spillet ble utgitt 14. september 2017.

I juni 2019 ble det offentliggjort at Baldur's Gate 3 skulle bli produsert av Larian Studios for PC og Stadia. Spillet ble utgitt for Windows 3. august 2023 etter en periode med tidlig tilgang fra oktober 2020.

Spill 
 LED Wars (1998)
 The Lady, the Mage and the Knight (aldri utgitt)
 Divine Divinity (2002)
 Beyond Divinity (2004)
 Divinity II: Ego Draconis (2009)
 Divinity II: Flames of Vengeance (2010)
 Divinity: Dragon Commander (2013)
 Divinity: Original Sin (2014)
 Divinity: Original Sin Enhanced Edition (2015)
 Divinity: Original Sin II (2017)
 Baldur’s Gate 3 (2023)

Læringsspill
 Ketnet Kick (2004)
 Adventure Rock (2008)
 Ketnet Kick 2 (2008)
 GulliLand (2009)

Referanser

Eksterne lenker 
 
 
 Larian Studios hos MobyGames

Videospillutviklere
Videospillutgivere
Selskaper etablert i 1996